Document ID: 31997D0352

KOMISSION PÄÄTÖS,
tehty 20 päivänä toukokuuta 1997,
neuvoston asetuksessa (ETY) N:o 2052/88 määritellyn tavoitteen 2 kohdealueisiin kuuluvien taantuvien teollisuusalueiden luettelon muuttamisesta (97/352/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88 (1), sellaisena kuin se on viimeksi muutettuna asetuksella (EY) N:o 3193/94 (2), ja erityisesti sen 9 artiklan 3 kohdan,
on kuullut alueellista kehitystä ja uudistamista käsittelevää neuvoa-antavaa komiteaa,
sekä katsoo, että
komission päätöksessä 94/169/EY (3) vahvistetaan teollisuuden taantumisesta kärsivien seutujen alustava luettelo kaudeksi 1994-1996,
tätä luetteloa on muutettu komission päätöksellä 96/472/EY (4) ohjelmakauden 1997-1999 osalta, ja
Ranskan viranomaiset ovat pyytäneet komissiota tarkistamaan tavoitteen 2 aluejakoa Maine-et-Loiren departementin osalta,
ON TEHNYT TÄMÄN PÄÄTÖKSEN:
1 artikla
Muutetaan asetuksen (ETY) N:o 2052/88 9 artiklan 3 kohdan perusteella laadittua tavoitteen 2 kohdealueiksi kaudella 1997-1999 kelpuutettavien taantuvien teollisuusalueiden luetteloa Maine-et-Loiren departementin osalta seuraavasti:
- lisätään taantuvien teollisuusalueiden luetteloon Champtoceaux'n hallintopiiri ja Angers'n rautatieaseman ympäristö, joka rajoittuu boulevard de l'Ecce-Homoon, rue Auguste Cautier'hen, rue Denis Papiniin; asema-aukioon, avenue Turpiniin, rue Bel Airiin, rue Fultoniin, rue Albéric Dupois'hin, suoraan linjaan rue Vatier'sta Maineen asti, Mainen vasempaan rantaan ja boulevard Olivier Couffoniin;
- poistetaan nykyisestä tavoitteen 2 kohdealueisiin kuuluvien taantuvien teollisuusalueiden luettelosta avenue Chanzyyn, rue Roisnet'hen, rue Ebléen, boulevard Portet'hen, boulevard Chauminiin ja boulevard Bédleriin rajoittuva Létanduère-Eblén kaupunginosa sekä boulevard Saint-Micheliin, avenue Pasteuriin, avenue Montaigneen, rue Leclerc Guilloryyn, avenue Jeanne d'Arciin, avenue du 11 novembre 1918'iin ja boulevard Bessonneau'hon rajoittuva Jeanne d'Arc-Bellefontainen kaupunginosa.
2 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä toukokuuta 1997.

Labels: 18
15
19